# Olga Tokarczuk

|  Olga Tokarczuk |
| --- |
|  |
| Biografske informacije |
| Rođenje | Olga Nawoja Tokarczuk 29. siječnja 1962.  (1962-01-29)  Sulechów, Poljska (tada  NR Poljska) |
| Supružnik | Roman Fingas (razvod) Grzegorz Zygadło |
| Djeca | Zbigniew Fingas |
| Obrazovanje |
| *Alma mater* | Univerzitet u Varšavi |
| Zanimanje | psihologinja, spisateljica |
| Opus |
| 1989. – *danas* |
| Književni pravac | magijski realizam |
| Jezik | poljski jezik |
| Znamenita djela |
| * *Prawiek i inne czasy* (roman, 1996)
* *Bieguni* (roman, 2007)
* *Prowadź swój pług przez kości umarłych* (roman, 2009)
* *Księgi Jakubowe* (roman, 2014)
 |
| Nagrade |
| * Književna nagrada Nike (2008, 2015)
* Nagrada Vilenica (2013)
* Brückepreis (2015)
* Nagrada Man Booker International (2018)
* Nagrada Jan Michalski (2018)
* Nobelova nagrada za književnost (2018)
* Prix Laure Bataillon (2019)
 |

**Olga Nawoja Tokarczuk** (poljski: [tɔˈkart​͡ʂuk]; Sulechów, 29. siječnja 1962.), poljska spisateljica, aktivistica i psihologinja, jedna od najhvaljenijih i najuspješnijih poljskih spisateljica svoje generacije. Godine 2019. retroaktivno joj je uručena Nobelova nagrada za književnost za 2018. godinu, "za narativnu maštu koja s enciklopedijskom strašću predstavlja prijelaz granica kao oblik života". Za svoj roman *Bieguni* (srpskohrvatski: *Bjeguni*) dobila je Nagradu Man Booker International 2018. godine. Najvažnija djela su joj *Prawiek i inne czasy* (srpskohrvatski: *Pravijek i ostala vremena*), *Prowadź swój pług przez kości umarłych* (srpskohrvatski: *Tjeraj svoj plug preko mrtvačkih kostiju*) i *Księgi Jakubowe* (srpskohrvatski: *Knjige Jakubove*). Osim romana, piše i kraću prozu, poeziju te publicističke tekstove, a napisala je i knjigu za djecu *Zgubiona Dusza* (srpskohrvatski: *Izgubljena duša*).

Njezina djela, koja se često svrstavaju u magijski realizam, odišu mističnošću koja je glavna odlika njezina stila. Po struci klinička psihologinja sa Univerziteta u Varšavi, objavila je niz romana, nekoliko zbirki kraće proze, zbirku poezije i publicističke tekstove. Smatra se sljedbenicom Carla Gustava Junga, kojeg navodi kao veliku inspiraciju. Za romane *Bieguni* i *Księgi Jakubowe* dobila je Nagradu Nike, najveću književnu nagradu u Poljskoj, ali i brojne druge nagrade; nagradu publike Nike dobila je pet puta. Godine 2015. dobila je Brückepreis za njezin doprinos međusobnom razumijevanju među europskim narodima.

Njezina su djela prevedena na više od 40 jezika, čime je ona postala jedna od najprevođenijih suvremenih poljskih autora. Roman *Księgi Jakubowe* (srpskohrvatski: *Knjige Jakubove*) smatra se njezinim *magnum opusom* te je bio u užem izboru za Nagradu Man Booker International 2022. godine.

Njezin prvi suprug bio je psiholog Roman Fingas. Vjenčali su se kada je imala 23 godine i kasnije razveli; njihov sin Zbigniew rođen je 1986. godine. Njezin drugi i trenuti suprug je Grzegorz Zygadło. Vegeterijanka je. Deklarira se kao ljevičarka i feministica.

## Reference

## Vanjske veze

Olga Tokarczuk na Wikimedijinoj ostavi

* Nobel Prize-Winner Olga Tokarczuk in Conversation with John Freeman on *Literary Hub*, 10 October 2019
* Olga Tokarczuk at *The Guardian*
* Biography at Culture.pl (Polish Adam Mickiewicz Institute, May 2018)
* Short biography, interviews, and reviews at PolishWriting.net, c. 2008
* [[:openlibrary:authors/{{{id}}}|Djela čiji je autor Olga Tokarczuk]] na Open Libraryju Internet Archivea (`en`)
* List of Works at Swiss Nobel Laureates' catalogue
* Olga Tokarczuk at Fitzcarraldo Editions
* Olga Tokarczuk at Twisted Spoon Press